Καθορίζει την έννοια του οικολογικού σχεδιασμού* απαιτήσεις για τη διάθεση στην αγορά ή τη θέση σε λειτουργία εξοπλισμού συγκόλλησης που τροφοδοτείται από ηλεκτρικό δίκτυο. Καταχωρεί τις διαδικασίες συγκόλλησης στις οποίες εφαρμόζεται ο κανονισμός, καθώς και αυτές που δεν καλύπτει. Οι απαιτήσεις οικολογικού σχεδιασμού καθορίζονται στο παράρτημα II, και περιλαμβάνουν: ελάχιστα επίπεδα απόδοσης για την πηγή ισχύος που χρησιμοποιείται· μέγιστη κατανάλωση ισχύος σε "κατάσταση ηρεμίας" (παρόμοια με τη λειτουργία αναμονής)· απαιτήσεις που δεν σχετίζονται με την ενέργεια για τη διευκόλυνση της επιδιόρθωσης, αποσυναρμολόγησης, επιμήκυνσης της ωφέλιμης διάρκειας ζωής και επαναχρησιμοποίησης του εξοπλισμού συγκόλλησης και των εξαρτημάτων του, συμπεριλαμβανομένης της διαθεσιμότητας των ανταλλακτικών για επαγγελματίες επισκευαστές για περίοδο τουλάχιστον δέκα ετών της ελεύθερης πρόσβασης σε ειδικές πληροφορίες σχετικά με την επισκευή και τη συντήρηση σε επαγγελματίες επισκευαστές μέσω του δικτυακού τόπου του κατασκευαστή του εξοπλισμού συγκόλλησης, του εισαγωγέα ή του εξουσιοδοτημένου αντιπρόσωπου. Ο κανονισμός καθορίζει τη διαδικασία αξιολόγησης της συμμόρφωσης, και στο παράρτημα III τις μεθόδους μέτρησης και υπολογισμού που πρέπει να εφαρμόζονται βάσει, όπου υπάρχουν, των εναρμονισμένων προτύπων που υιοθετούνται από τους ευρωπαϊκούς οργανισμούς τυποποίησης. Οι εθνικές αρχές πρέπει να εφαρμόζουν τη διαδικασία επαλήθευσης που καθορίζεται στο παράρτημα IV κατά τη διενέργεια των ελέγχων επιτήρησης της αγοράς. Οι κατασκευαστές, εισαγωγείς ή οι εξουσιοδοτημένοι αντιπρόσωποί τους δεν πρέπει να διαθέτουν στην αγορά προϊόντα σχεδιασμένα κατά τρόπον ώστε να μπορούν να ανιχνεύουν ότι υποβάλλονται σε δοκιμή και να μεταβάλλουν τις επιδόσεις τους ανάλογα. Το παράρτημα V καθορίζει ενδεικτικά κριτήρια συγκριτικής αξιολόγησης για προϊόντα και τεχνικές με τις βέλτιστες επιδόσεις που διατίθενται στην αγορά όσον αφορά την απόδοση της πηγής ισχύος και τη μέγιστη κατανάλωση ισχύος σε κατάσταση ηρεμίας. Η Ευρωπαϊκή Επιτροπή πρέπει να επανεξετάσει τον κανονισμό λαμβάνοντας υπόψη την τεχνολογική πρόοδο και να παρουσιάσει τα αποτελέσματα της αξιολόγησης, συνοδευόμενα, κατά περίπτωση, από σχέδιο πρότασης αναθεώρησης το αργότερο μέχρι τις 14 Νοεμβρίου 2024.